CELEX: 32016D0890
Language: el
Date: 2016-06-06 00:00:00
Title: Απόφαση (ΚΕΠΠΑ) 2016/890 του Συμβουλίου, της 6ης Ιουνίου 2016, για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

7.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 149/6
            
         ΑΠΌΦΑΣΗ (ΚΕΠΠΑ) 2016/890 ΤΟΥ ΣΥΜΒΟΥΛΊΟΥ
   της 6ης Ιουνίου 2016
   για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 15 Απριλίου 2014 το Συμβούλιο εξέδωσε την απόφαση 2014/219/ΚΕΠΠΑ (1) σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali).
            
         
               (2)
            
            
               Στις 18 Ιανουαρίου 2016 το Συμβούλιο εξέδωσε την απόφαση (ΚΕΠΠΑ) 2016/50 (2), με την οποία προβλέφθηκε για την EUCAP Sahel Mali ποσό δημοσιονομικής αναφοράς μέχρι τις 14 Ιανουαρίου 2017.
            
         
               (3)
            
            
               Η EUCAP Sahel Mali θα πρέπει να λάβει ενισχυμένα μέτρα ασφάλειας και ο αριθμός του προσωπικού της θα πρέπει να προσαρμοστεί.
            
         
               (4)
            
            
               Η απόφαση 2014/219/ΚΕΠΠΑ θα πρέπει να τροποποιηθεί ώστε να προσαρμοστεί το ποσό δημοσιονομικής αναφοράς για την EUCAP Sahel Mali,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 14 της απόφασης 2014/219/ΚΕΠΠΑ, η παράγραφος 1 αντικαθίσταται από το ακόλουθο κείμενο:
   
      «Το ποσό δημοσιονομικής αναφοράς που αποσκοπεί να καλύψει τις δαπάνες σχετικά με την EUCAP Sahel Mali από τις 15 Απριλίου 2014 έως τις 14 Ιανουαρίου 2015 ανέρχεται σε 5 500 000 EUR. Το ποσό δημοσιονομικής αναφοράς που αποσκοπεί να καλύψει τις δαπάνες σχετικά με την EUCAP Sahel Mali από τις 15 Ιανουαρίου 2015 έως τις 14 Ιανουαρίου 2016 ανέρχεται σε 11 400 000 EUR. Το ποσό δημοσιονομικής αναφοράς που προορίζεται να καλύψει τις δαπάνες σχετικά με την EUCAP Sahel Mali από τις 15 Ιανουαρίου 2016 έως τις 14 Ιανουαρίου 2017 ανέρχεται σε 19 775 000 EUR. Το ποσό δημοσιονομικής αναφοράς για τις μετέπειτα περιόδους καθορίζεται από το Συμβούλιο.».
   
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Λουξεμβούργο, 6 Ιουνίου 2016.
      
         
            Για το Συμβούλιο
         
         
            Ο Πρόεδρος
         
         H.G.J. KAMP
      
   
   
      (1)  Απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 113 της 16.4.2014, σ. 21).
   
      (2)  Απόφαση (ΚΕΠΠΑ) 2016/50 του Συμβουλίου, της 18ης Ιανουαρίου 2016, για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 12 της 19.1.2016, σ. 48).